
PATVIRTINTA

Šakių rajono savivaldybės 
administracijos direktoriaus 
2015 m. rugpjūčio 10 d. 
įsakymu Nr.AT-763
CIVILINĖS METRIKACIJOS SKYRIAUS INSPEKTORIAUS 
PAREIGYBĖS APRAŠYMAS
I. BENDROJI DALIS

1. Civilinės metrikacijos skyriaus inspektoriaus pareigybė reikalinga civilinės būklės aktų registravimo funkcijai atlikti ir įstatymų nustatyta tvarka priskirto registro tvarkymui.

2. Civilinės metrikacijos skyriaus inspektorius yra darbuotojas, dirbantis pagal darbo sutartį, pavaldus skyriaus vedėjui.


3. Darbuotojas, einantis šias pareigas, turi atitikti šiuos reikalavimus:


3.1. turėti aukštąjį neuniversitetinį arba jam prilygintą išsilavinimą, mokėti dirbti kompiuteriu, išmanyti Civilinės metrikacijos, Dokumentų rengimo taisykles ir mokėti jas pritaikyti darbe;


3.2. darbe vadovautis Lietuvos Respublikos įstatymais ir kitais teisiniais aktais, rajono savivaldybės tarybos sprendimais, savivaldybės mero potvarkiais, administracijos direktoriaus įsakymais, skyriaus veiklos nuostatais ir šiuo pareigybės aprašymu.



4. Civilinės metrikacijos skyriaus inspektorių priima į darbą ir atleidžia iš jo savivaldybės administracijos direktorius įstatymų nustatyta tvarka.

II. DARBUOTOJO, EINANČIO ŠIAS PAREIGAS, FUNKCIJOS


5. Inspektoriaus funkcijos yra šios:


5.1. teisėtai ir teisingai sudaryti civilinės būklės gimimo ir mirties įrašus;



5.2. tvarkyti įstatymų nustatyta tvarka priskirtą registrą ir užtikrinti reguliarų civilinės būklės įrašų perdavimą Gyventojų registro tarnybai, perduoti archyvinius duomenis;



5.3. vykdyti užsienyje gimusių Lietuvos Respublikos piliečių vaikų gimimo ir mirties apskaitą;


5.4. išduoti pagal Konvenciją įvairiomis kalbomis gimimo išrašus iš civilinės būklės aktų įrašų;


5.5. registruoti gaunamus ir siunčiamus raštus, gyventojų prašymus dėl pakartotinių liudijimų, įrašų išrašų išdavimo, prašymus įregistruoti kūdikio gimimą, užsienio valstybėje gimusių Lietuvos Respublikos piliečių gimimo, įtraukimo į apskaitą prašymus, prašymus dėl tėvystės pripažinimo, užsienio valstybėje mirusių Lietuvos Respublikos piliečių, mirties įtraukimo į apskaitą prašymus;

5.6. vykdyti susirašinėjimą su įstaigomis ir gyventojais pakartotinių civilinės būklės registravimo liudijimų išdavimo klausimais bei įrašų išrašų ir jų kopijų;


5.7. vykdyti gautų civilinės būklės aktų įrašų kopijų, archyvų ir teisėsaugos institucijų pažymų, liudijimų ir jų vertimų apskaitą;

5.7. dalyvauti registruojant santuokas;

5.8. vykdyti metrikacijos elektroninių paslaugų informacinėje sistemoje (MEPIS) gautų prašymų nagrinėjimą;


5.9. pildyti darbo laiko apskaitos žiniaraštį;


5.10. segti dokumentus į bylas pagal patvirtintą dokumentacijos planą;

          
5.11. esant būtinumui, atlikti kitas šiame pareigybės aprašyme nenumatytas funkcijas bei užduotis, kurios yra priskirtos skyriaus kompetencijai.

III. ATSAKOMYBĖ IR ATSKAITOMYBĖ


6. Inspektorius atsako už:


6.1. nurodytu laiku ir teisingą šiame pareigybės aprašyme nustatytų uždavinių ir funkcijų vykdymą;


6.2. teisingą Lietuvos Respublikos įstatymų taikymą, vykdant skyriui keliamus uždavinius;


6.3. duomenų, rengiamuose dokumentuose, teisingumą;

          
6.4. skyriaus žinioje esančių antspaudų ir spaudų naudojimą pagal paskirtį ir už jų saugumą;


6.5. savivaldybės administracijos vidaus tvarkos taisyklių, darbuotojų saugos ir sveikatos reikalavimų laikymąsi;

          
6.6. raštvedybos organizavimą, dokumentų saugojimą.



7. Už skyriaus veiklos nuostatuose, pareigybės aprašyme numatytų funkcijų ir užduočių atlikimą tiesiogiai atskaitingas skyriaus vedėjui.

